Det ble opprinnelig satt inn to enfasegeneratorer for banestrømforsyning, hver generator var på 6,25 MVA, 5,25 kV og 15 Hz. Disse var tilknyttet hver sin peltonturbin med horisontal aksel og med to løpehjul og to stråler for hvert hjul. Det var transformatorer for opptransformering til 80 kV som var spenningen på fjernledningen som gikk langs Ofotbanen og Malmbanan. Disse generatorene gikk i samkjøring med Porjus kraftverk i Sverige som leverte kraft til Malmbanan og Ofotbanen.